প্রাণিসম্পদ সেবা সপ্তাহ ২০১৮ উদযাপনের অংশ হিসেবে মঙ্গলবার (২৩ জানুয়ারি) প্রাণিসম্পদ বিভাগ সিলেটের উদ্যোগে নগরীতে এক বর্ণাঢ্য র‌্যালী বের করা হয়। মিছিলটি নগরীর প্রধান সড়কগুলো প্রদক্ষিণ করে সিলেট কেন্দ্রীয় শহীদ মিনারে গিয়ে শেষ হয়। প্রাণিসম্পদ বিভাগের বিভাগীয় উপপরিচালক ডা. মো. গিয়াস উদ্দিনের সভাপতিত্বে ও সভায় প্রধান অতিথির বক্তব্য রাখেন সিলেটের বিভাগীয় কমিশনার ড. মোছাম্মৎ নাজমানারা খানুম। বিশেষ অতিথির বক্তব্য রাখেন সিলেট জেলা পরিষদের চেয়ারম্যান এডভোকেট লুৎফুর রহমান, সিলেটের জেলা প্রশাসক মো. রাহাত আনোয়ার, সিকৃবি’র প্রফেসর ড. এটিএম মাহবুব-ই-এলাহী, সিলেট সদর উপজেলা চেয়ারম্যান আলহাজ্ব আশফাক আহমদ। এছাড়াও প্রাণিসম্পদ বিভাগ সিলেটের সকল নেতৃবৃন্দ উপস্থিত ছিলেন।